**Tisztelt Közgyűlés!**

Szombathely Megyei Jogú Város Önkormányzata három támogatási kérelmet nyújtott be a TOP-6.1.4-16 számú, „Társadalmi és környezeti szempontból fenntartható turizmusfejlesztés” című felhívásra.

A projekt előkészítés során közgyűlési döntés (289/2017 (X.26.) sz. Kgy. hat.) született arról, hogy a feladatorientált, hatékonyabb projekt megvalósítás érdekében a kedvezményezett a 100%-os tulajdonában álló Savaria Városfejlesztési Nonprofit Kft-t vonja be konzorciumi partnerként a projektek megvalósításába.

Ennek érdekében kedvezményezett 2017. december 7-én a TOP-6.1.4-16-SH1-2017-00001 számú, a *Képtár turisztikai célú felújítása* című, 2017. november 15-én a TOP-6.1.4-16-SH1-2017-00002 számú, a *Romkert turisztikai célú fejlesztése – védőépület megépítése* című, 2017. november 7-én aTOP-6.1.4-16-SH1-2017-00003 számú, a *Víztorony és környezetének turisztikai célú fejlesztése* című projektek tekintetében támogatási szerződés módosítást kezdeményezett.

A módosítási igény hiánypótlásában a Közreműködő Szervezet kérte kedvezményezettől a Savaria Városfejlesztési NKft, mint konzorciumi partner által vállalt tevékenységek támogatási kategóriájának felülvizsgálatát. A támogatási kategóriák jelen esetre vonatkoztatott NGM általi értelmezése alapján a Kft. által vállalt tevékenységek költségei kizárólag de minimis támogatás jogcímen számolhatók el. Mivel a tevékenységekhez kapcsolódó, elszámolni tervezett támogatás összege a három turisztikai projekt esetében jóval meghaladja a de minimis jogcímen elszámolható kb. 60 M Ft összeget, a Savaria Városfejlesztési Kft., mint leendő konzorciumi partner 2018. március 13-án levélben fordult önkormányzatunkhoz, hogy az önkormányzat a három turisztikai projekt konzorciumi formában történő megvalósítására vonatkozó támogatási szerződés módosítási kérelmét vonja vissza.

Fentiek alapján a TOP-6.1.4-16-SH1-2017-00001, a TOP-6.1.4-16-SH1-2017-00002, valamint a TOP-6.1.4-16-SH1-2017-00003 számú projektek esetében Szombathely Megyei Jogú Város Önkormányzata a támogatási kérelmekben, és az azok alapján megkötött támogatási szerződésekben rögzített módon egyedüli támogatottként valósítja meg a projekteket.

Kérem a Tisztelt Közgyűlést, hogy az előterjesztést megtárgyalni, a határozati javaslatot elfogadni szíveskedjék!

**HATÁROZATI JAVASLAT**

**……./2018. (IV.26.) Kgy.sz. határozat**

A Közgyűlés elhatározza, hogy az önkormányzat a TOP-6.1.4-16-SH1-2017-00001 számú, a *Képtár turisztikai célú felújítása* című, a TOP-6.1.4-16-SH1-2017-00002 számú, a *Romkert turisztikai célú fejlesztése – védőépület megépítése* című, továbbá a TOP-6.1.4-16-SH1-2017-00003 számú, a *Víztorony és környezetének turisztikai célú fejlesztése* című projektek konzorciumi formában történő megvalósítására vonatkozó támogatási szerződés módosítási kérelmét visszavonja, és egyedüli kedvezményezettként valósítja meg a projekteket.

**Felelős:** Dr. Puskás Tivadar, polgármester

Illés Károly, alpolgármester

Dr. Károlyi Ákos, jegyző

(A végrehajtásért:

Szakály Szabolcs, a Városfejlesztési Kabinet osztályvezetője

Dr. Ajkay Adrián, a Savaria Városfejlesztési Nonprofit Kft. ügyvezetője)

**Határidő:** Azonnal